สวัสดีค่ะ เมื่อประมาณเดือนที่แล้วได้ไปทำเล็บเจลที่ร้านทำเล็บมาค่ะ แล้วช่างตะไบหูเล็บด้านข้างจนถลอก รู้สึกแสบ แต่ไม่มีเลือดไหลออกมา(คาดว่าน่าจะโดนที่ตะไบเล็บบาด) แจ้งช่าง ช่างก็เอาแอลกอฮอล์มาล้างให้ ซึ่งวันนี้ก็รู้สึกแสบๆแต่ยังไม่มีเลือดออก กลับมาบ้านก็ทำงานบ้านหรืองานต่างๆได้ปกติแต่พอหลังจากทำเล็บได้2วัน บริเวณที่แสบนั้นมีเลือดออก บวมแดง โดนนิ้วก็เจ็บ...คาดว่าน่าจะเกิดจากการทำงานบ้านและมือโดนน้ำบ่อย ซึ่งเป็นแบบนี้มา2-3วัน เลยลองเอาเบตาดีนทาแล้วก็ติดที่พันแผลแบบกันน้ำประมาณ3-4วันก็ดีขึ้นในกรณีนี้จะมีโอกาสติดเชื้อต่างๆหรือHIVจากการเป็นแผลในการทำเล็บครั้งนี้ไหมค่ะ(เป็นกังวลกับเชื้อHIVค่ะ)
สวัสดีค่ะ HIV คือชื่อเชื้อไวรัสชนิดหนึ่งโรค HIV คือการติดเชื้อไวรัส HIV ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ HIV-การรับเลือด-การใช้เข็มฉีดยาหรือของมีคมร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศจากกรณีที่กล่าวมามีการใช้ของมีคมร่วมกับผู้อื่น แล้วมีเลือดออก มีแผลเปิด หากตะไบอันนั้นมีเชื้ออยู่ก็อาจรับเชื้อได้ค่ะแนะนำพบแพทย์เพื่อประเมินความรุนแรงของแผลและความเสี่ยงของการได้รับเชื้อ hiv อีกครั้ง ถ้าแพทย์พบว่าเสี่ยงมาก อาจต้องมีการได้ยาต้านเชื้อไวรัสส่วนการดูแลแผลนั้นสามารถใช้น้ำเกลือทางการแพทย์หรือเบตาดีนเช็ดรอบแผล เอาผ้าก๊อซสะอาดปิดไว้ และถ้าแผลปวด บวม แดง ร้อนมีหนองร่วมด้วยอาจต้องกินยาฆ่าเชื้อค่ะ